**LĪGUMS Nr. FM VID 2024/233**

*“Bagāžas rentgena iekārtas korpusa utilizācija”*

|  |  |
| --- | --- |
| Rīgā  | Dokumenta datums ir tā elektroniskās parakstīšanas datums  |

**Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(turpmāk – Pasūtītājs) no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_ (turpmāk – Izpildītājs) no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr.FM VID 2024/233 “Bagāžas rentgena iekārtas korpusa utilizācija” rezultātiem, noslēdz šādu līgumu (turpmāk - Līgums):

1. **Līguma priekšmets**
	1. Pasūtītājs uzdod, bet Izpildītājs apņemas veikt Pasūtītāja īpašumā esošās bagāžas rentgena iekārtas **Rapiscan-327** rokas bagāžas kontrolei korpusa, bez rentgenstaru ģeneratora (turpmāk – Iekārta) demontāžu un utilizāciju (turpmāk kopā arī – Pakalpojums) saskaņā ar Līguma un pielikuma nosacījumiem.
	2. Iekārtas atrašanās vieta ir Muitas kontroles punkts Terehova (turpmāk – MKP), Zaļesjes pagasts, Zilupes novads. LV-1012 (turpmāk – Iekārtas atrašanās vieta).
	3. Iekārtas rakturliellumi norādīti Līguma pielikumā.
2. **Pakalpojuma sniegšanas kārtība**
	1. Izpildītājs, parakstot Līgumu, apliecina, ka Pakalpojuma izpildi nodrošinās apmācīti Izpildītāja darbinieki, kuriem ir pieredze Pakalpojuma sniegšanā.
	2. Izpildītājs apliecina, ka atbilstoši 2010.gada 30.novembra Ministru kabineta noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” ir saņēmis atļauju B kategorijas piesārņojošo darbību veikšanai, kas saistīta ar metāla atkritumu tai skaitā ar elektrisko un elektronisko iekārtu atkritumu apstrādi smalcinātājos.
	3. Pasūtot Pakalpojumu Līguma 9.1.2.apakšpunktā norādītā Pasūtītāja pilnvarotā persona (turpmāk – Pasūtītāja pilnvarotā persona) nosūta Līguma 9.1.1.apakšpunktā norādītajai Izpildītāja pilnvarotajai personai uz Līgumā norādīto elektroniskā pasta adresi *pieteikumu par Iekārtas demontāžas un utilizācijas veikšanu*, kurā norāda vēlamo Pakalpojuma sniegšanas datumu un laiku.
	4. Izpildītājs par saviem līdzekļiem, izmantojot savā rīcībā esošos instrumentus, tehniku un darba spēku, veic Iekārtas demontāžu un nogādā Iekārtu no tās atrašanās vietas, uz metāllūžņu pārstrādes vietu \_\_\_\_\_\_\_ kalendāro dienu laikā pēc Pasūtītāja pilnvarotās personas pieteikuma nosūtīšanas dienas. Līguma 9.1.apakšpunktā noteiktās Pušu pilnvarotās personas (turpmāk – Pušu pilnvarotās personas) savlaicīgi saskaņo precīzu Pakalpojuma sniegšanas datumu un laiku.

*(Līguma apakšpunkts tiks precizēts atbilstoši izvēlētā pretendenta piedāvājumam)*

* 1. Izpildītājs par saviem līdzekļiem Iekārtas izvešanas laikā no tās atrašanās vietas nodrošina, ka teritorijas daļa, kurā Iekārta atradās un kurā tā tika iekrauta metāllūžņu savākšanas transportlīdzeklī, ir satīrīta un uz tās neatrodas realizēto (izvedamās) Iekārtas sastāvdaļu detaļas u. c., kas radušās Iekārtas iekraušanas laikā.
	2. Par metāllūžņos nododamo Iekārtu Izpildītājs 5 (piecu) darbdienu laikā pēc Iekārtas demontāžas un nogādāšanas metāllūžņu pārstrādes vietā sagatavo un iesniedz Pasūtītāja pilnvarotai personai Iekārtas nodošanas – pieņemšanas aktu, ko elektroniski paraksta Pušu pilnvarotās personas. Nepieciešamības gadījumā, ja Iekārtas demontāžas laikā uz vietas nav Pušu pilnvaroto personu, tiek sagatavots sākotnējais nodošanas-pieņemšanas akts (ziņojums par veiktajiem darbiem), kas tiek sastādīts 2 (divos) eksemplāros ar MKP virsuzrauga, virsuzrauga vietnieka vai muitas maiņas vadītāja un Izpildītāja pārstāvja parakstu, viens sākotnējā nodošanas – pieņemšanas akta eksemplārs paliek MKP un otru izsniedz Izpildītājam. Pēc sākotnēja nodošanas-pieņemšanas akta parakstīšanas tiek sagatavots Iekārtas nodošanas-pieņemšanas akts ko elektroniski paraksta Pušu pilnvarotās personas.
	3. Pasūtītāja pilnvarotā persona, konstatējot Līguma 2.4.apakšpunktā noteiktā izpildes termiņa kavēšanu, to norāda attiecīgajā nodošanas – pieņemšanas aktā, kā arī norāda līgumsoda piemērošanas pamatojumu atbilstoši Līguma konkrētam apakšpunktam. Papildus, nepieciešamības gadījumā, Pasūtītāja pilnvarotā persona Iekārtas nodošanas – pieņemšanas aktā norāda ziņas par Izpildītāja nodarīto kaitējumu Pasūtītāja vai trešo personu mantai veicot Iekārtas demontāžu un iekraušanu transportlīdzeklī, kā arī šādā gadījumā iespēju robežās nodošanas – pieņemšanas aktam pievieno šādu ziņu apliecinošus foto vai videomateriālus.
	4. Abpusēji parakstīts Iekārtas nodošanas – pieņemšanas akts ir pamatojums Izpildītāja rēķina sagatavošanai un iesniegšanai Pasūtītājam.
1. **Līguma summa un norēķinu kārtība**
	1. Līguma summa ir **\_\_\_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_ *euro* un \_\_ centi) bez pievienotās vērtības nodokļa (turpmāk - PVN), kas tiek aprēķināts un maksāts papildus saskaņā ar spēkā esošo PVN likmi. Līguma summu veido Iekārtas demontāžas un utilizācijas cena.

*(Līguma apakšpunkts tiks precizēts atbilstoši Pretendenta piedāvājuma 2.punktam “Finanšu piedāvājums” un izvēlētā pretendenta piedāvājumam)*

* 1. Līguma 3.1.apakšpunktā noteiktajā Līguma summā ir jābūt ietvertām visām izmaksām, kas saistītas kas saistītas ar Iekārtas demontāžu un utilizāciju, un tās ietvaros izpildāmajiem darbiem un nepieciešamajiem tehniskajiem līdzekļiem, tajā skaitā darbaspēka izmaksas, transporta izmaksas par Iekārtas izvešanu no tās atrašanās adreses, nodokļiem (izņemot PVN), nodevām, ar nepieciešamo atļauju saņemšanu no trešajām personām saistītās izmaksas, un citas izmaksas, kas nepieciešamas Līguma pilnīgai un kvalitatīvai izpildei.
	2. Iekārtas demontāžas un utilizācijas cena (Līguma summa) ir norādīta, paredzot prognozējamo izmaksu svārstību risku un ir nemainīga visa Līguma darbības laikā.
	3. Pēc Iekārtas nodošanas – pieņemšanas akta abpusējas parakstīšanas Izpildītājs sagatavo rēķinu un elektroniski nosūta to Pasūtītājam uz elektroniskā pasta adresi FP.lietvediba@vid.gov.lv. Ja Izpildītājs vēlas sniegt e-rēķinus, tad tie nosūtāmi uz e-adresi EINVOICE\_VID@90000069281.  Ja Izpildītājs Pasūtītājam iesniedz elektronisko rēķinu tam jāatbilst normatīvajos aktos noteiktajam formātam. Par minētās elektroniskā pasta adreses izmaiņām Pasūtītājs rakstiski paziņo Izpildītājam un atsevišķi grozījumi Līgumā netiek veikti.
	4. Pasūtītājs veic samaksu 30 (trīsdesmit) dienu laikā pēc Iekārtas nodošanas – pieņemšanas akta abpusējas parakstīšanas un aktam atbilstoša Izpildītāja rēķina saņemšanas dienas, maksājumu pārskaitot uz Izpildītājanorādīto norēķinu kontu kredītiestādē.
	5. Par samaksas brīdi uzskatāms naudas pārskaitīšanas datums no Pasūtītāja norēķinu konta.
	6. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.10.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
1. **Līguma darbības termiņš**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. Līgums ir spēkā līdz Pušu saistību pilnīgai izpildei.
	3. Pasūtītājs pasūta Pakalpojumu 1 (viena) mēneša laikā pēc Līguma noslēgšanas dienas.
	4. Katrai Pusei ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai pusei.
	5. Pasūtītājam ir tiesības vienpusēji izbeigt Līguma darbību, vismaz 1 (vienu) darbdienu iepriekš rakstiski paziņojot par to Izpildītājam:
		1. ja atbilstoši Starptautisko un Latvijas Republikas nacionālo sankciju likumam Līguma 9.10.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
		2. ja uz Izpildītāju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā;
		3. ja Izpildītāja rīcībā nav spēkā esošās Līguma 2.2.apakšpunktā noteiktās atļaujas.

**5. Pušu atbildība**

1. Par Līguma noteikumu neizpildi vai nepienācīgu izpildi Puses ir atbildīgas Līgumā un LR spēkā esošajos normatīvajos aktos noteiktajā kārtībā.
2. Pusēm saskaņā ar Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
3. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta. Līgumsodu aprēķina no summas bez PVN.
4. Par Līguma 3.5.apakšpunktā noteiktā rēķina apmaksas termiņa kavējumu Izpildītājs prasa un Pasūtītājs maksā līgumsodu 0,5% (puse no viena procenta) apmērā no kavētā maksājuma summas par katru nokavēto samaksas dienu. Saskaņā ar šo apakšpunktu aprēķinātais līgumsods tā piemērošanas gadījumā nedrīkst pārsniegt 10% (desmit procentus) no kavētā maksājuma summas.
5. Ja Izpildītājs neievēro Līguma 2.4.apakšpunktā noteikto termiņu, tad Pasūtītājs prasa un Izpildītājs maksā līgumsodu 0,5 % (puse no viena procenta) apmērā no Līguma summas par katru nokavēto dienu, bet kopsummā ne vairāk kā 10 % (desmit procentu) apmērā no Līguma summas.
6. Ja Izpildītājs neievēro Līguma 2.5.apakšpunkta nosacījumu, tad Pasūtītājs prasa un Izpildītājs maksā līgumsodu 50,00 EUR (piecdesmit *euro* un 00 centu) apmērā.
7. Ja Izpildītājs neievēro Līguma 2.6.apakšpunktā noteikto termiņu, tad Pasūtītājs prasa un Izpildītājs maksā līgumsodu 0,5 % (puse no viena procenta) apmērā no Līguma summas par katru nokavēto dienu, bet kopsummā ne vairāk kā 10 % (desmit procentu) apmērā no Līguma summas.
8. Par Līguma 6.1.apakšpunktā norādīto ziņu prettiesisku izpaušanu Pasūtītājs prasa un Izpildītājs maksā līgumsodu 50,00 EUR (piecdesmit *euro* un 00 centu) apmērā par katru gadījumu.
9. Līgumsodu samaksa neatbrīvo Puses no Līguma saistību izpildes un zaudējumu atlīdzināšanas pienākuma.
10. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 10 (desmit) dienu laikā sniegt atbildi par savu izvēli – līgumsodu ietvert Pasūtītājam maksājamā summā (dzēst ieskaita veidā) vai nomaksāt to 1 (viena) mēneša laikā nepārsniedzot Līguma spēkā esamības termiņu.
11. Ja Izpildītājs neveic aprēķinātā līgumsoda samaksu Līguma 5.10.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.

**6. Informācijas neizpaužamība**

1. Izpildītājs apņemas visā Pušu sadarbības laikā, kā arī pēc tam neizpaust trešajām personām ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam sniegto Iekārtas demontāžu un utilizāciju. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
2. Līguma 6.1.apakšpunktā minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
3. Puses ar Līguma 6.1.punktā minētās informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
4. **Nepārvarama vara**
5. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
6. Par nepārvaramu varu netiek uzskatīta Izpildītāju speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).
7. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam, nepieciešamības gadījumā, jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
8. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma nosūtīšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
9. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
10. **Strīdu izšķiršana**
11. Puses apņemas darīt visu iespējamo, lai visus strīdus, kas varētu rasties sakarā ar Līgumu, izšķirtu savstarpēju sarunu un vienošanās ceļā.
12. Strīdi, kurus nav iespējams izšķirt vienošanās ceļā, tiek izšķirti LR tiesā, piemērojot LR normatīvos aktus.

**9. Citi noteikumi**

1. Puses Līgumā noteikto saistību izpildes nodrošināšanai pilnvaro šādas personas:
	* 1. no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_;
		2. no Pasūtītāja puses:\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem LR normatīvajiem aktiem.
3. Ja kādai no Pusēm tiek mainīts juridiskais statuss, vai kādi Līgumā minētie Pušu rekvizīti, telefona, faksa numuri, adreses u.c., tad tā nekavējoties, bet ne vēlāk kā 5 (piecu) darbdienu laikā rakstiski, nosūtot ierakstītu vēstuli, paziņo par to otrai Pusei. Šāds paziņojums kļūst saistošs otrai Pusei 8.(astotajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darbdienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu ir tiesīgs parakstīt Valsts ieņēmumu dienesta Nodrošinājuma pārvaldes direktors, direktora vietnieks vai persona, kura viņu aizvieto.
4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Puse brīdina otru Pusi rakstveidā par šādu apstākļu iestāšanos 1 (vienu) mēnesi iepriekš.
5. Neviena no Pusēm nedrīkst nodot savas tiesības, kas saistītas ar Līgumu, trešajai personai bez otras Puses iepriekšējas rakstiskas piekrišanas.
6. Jautājumus, kas nav atrunāti Līgumā, Puses risina saskaņā ar LR spēkā esošajiem normatīvajiem aktiem.
7. Visa Pušu savstarpējā sarakste šī Līguma priekšmeta sakarā, kā elektroniskā, tā izdrukas (papīra) formā nepieciešamības gadījuma var kalpot par pierādījumiem. E-pasta vēstule, Pusēm ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi
8. Jebkuri grozījumi un papildinājumi Līgumā stājas spēkā tikai tad, ja tie noformēti rakstveidā un tos parakstījušas abas Puses, izņemot Līguma 9.3.punktā noteiktās informācijas nomaiņas gadījumā. Līguma grozījumi un papildinājumi pēc parakstīšanas kļūst par Līguma neatņemamu sastāvdaļu.
9. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumā.
10. Izpildītājs 2 (divu) darba dienu laikā rakstveidā informē Pasūtītāju:

9.10.1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);

9.10.1. ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;

9.10.2. . ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

1. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
2. Līguma neatņemama sastāvdaļa ir pielikums “Iekārtas raksturlielumi”.
3. Līgums ar pievienotu pielikumu “Iekārtas raksturlielumi” sastādīts latviešu valodā elektroniska dokumneta veidā un parakstīts ar drošu elektronisko parakstu.
4. **Pušu rekvizīti**

|  |  |
| --- | --- |
| **Pasūtītājs** | **Izpildītājs** |
| Valsts ieņēmumu dienests | Nosaukums |
| Talejas iela 1, Rīga, LV-1978 | Adrese |
| NMR kods Nr. 90000069281  | NMR kods Nr. |
| PVN reģ.Nr.LV90000069281 | PVN reģ. Nr.  |
| Tālr.67122689 | Tālr.:  |
| E-pasts: vid@vid.gov.lv  | E-pasts:  |
| E-Adrese: \_DEFAULT@90000069281 | E-Adrese:  |
|  |  |
| Norēķinu rekvizīti: | Norēķinu rekvizīti: |
| Valsts kase | Kredītiestāde |
| Kods: TRELLV22 | Kods:  |
| Konta Nr. LV26TREL2130056037000 | Konta Nr.:  |
|  |  |
| Ģenerāldirektor\_ \_\_\_\_\_\_\_\_\_\_\_\_\_\_\_\_  | Amats, vārds, uzvārds |
| (\*paraksts) | (\*paraksts) |

|  |  |
| --- | --- |
|  |  |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

Līgumam Nr. FM VID 2024/233

*Rentgena iekārtu utilizācija*

Dokumenta datums ir tā

elektroniskās parakstīšanas datums

**Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(turpmāk – Pasūtītājs) no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_ (turpmāk – Izpildītājs) no otras puses, abi kopā saukti arī kā Puses vienojas par šādiem Iekārtas raksturlielumiem:

*Pielikums tiks papildināts atbilstoši Pretendenta piedāvājuma 1.pielikumam.*

**Pušu paraksti:**

|  |  |
| --- | --- |
| **Pasūtītājs:**Ģenerāldirektor\_ \_\_\_\_\_\_\_\_\_\_\_(\*paraksts) | **Izpildītājs:**Amats, vārds, uzvārds(\*paraksts) |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU